8. Topmøde EU/Kina - Dialog om menneskerettighederne EU/Kina (afstemning) 
Forslag til beslutning
Før afstemningen
Toine Manders
(NL) Hr. formand! Jeg har en bemærkning til forretningsordenen i henhold til artikel 114 og 166, som hr. kommissær Mandelson vil påskønne. Når vi bliver modtaget i Kina, anvender vi et officielt symbol, flaget. Nu fjernes det fra traktaten, og jeg vil opfordre alle lande til at følge Tysklands eksempel og atter officielt anerkende det som et symbol, så vi kan blive modtaget med et officielt symbol overalt i verden.
Formanden
Dette bliver alt sammen videregivet til de kompetente myndigheder.
